**Likumprojekta „** **Grozījumi likumā “Par aviāciju””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojektā tiek noteikts, ka VA “Civilās aviācijas aģentūra” pieņem privātpersonu izdotas neatsaucamas gaisa kuģa izslēgšanas no reģistra un izvešanas pieprasījuma atļaujas (turpmāk – IDERA atļauja) un reģistrē Latvijas Republikas Civilās aviācijas gaisa kuģu reģistrā (turpmāk – gaisa kuģu reģistrs) informāciju par IDERA atļauju. Ja gaisa kuģu reģistrā ir izdarīts ieraksts par IDERA atļaujas saņemšanu, tad izslēgt gaisa kuģi no reģistra var tikai pēc personas, kuras labā IDERA atļauja izsniegta, lūguma. Likums stājas spēkā vienlaikus ar likumu “Grozījums likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām.”” |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva.Konvencija par starptautiskajām garantijām attiecībā uz pārvietojamām iekārtām un tās Protokols par jautājumiem, kas attiecas uz gaisa kuģu iekārtām (minētā konvencija un tās protokols pieņemti 2001. gada 16. novembrī Keiptaunā).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvencija par starptautiskajām garantijām uz pārvietojamām iekārtām (turpmāk – Konvencija) un tās Protokols par jautājumiem, kas attiecas uz gaisa kuģu iekārtām, (turpmāk – Protokols), ko Latvija ir ratificējusi 2010.gadā, izveido visaptverošu starptautisku tiesisko regulējumu attiecībā uz gaisa kuģu aprīkojuma īpašnieku tiesību un interešu nodrošināšanu un prioritāti gaisa kuģu līzinga jeb nomas darījumos. Protokols paredz kreditoru aizsardzību gaisa pārvadātāja maksātnespējas gadījumā.Konvencijas ekonomiskā nozīme un izdevīgums katrā atsevišķā valstī var tikt uzlabota, valstīm pieņemot noteiktas kvalificējošās deklarācijas, kad tās ratificē Konvenciju, vai arī vēlāk.Komisijas 2017. gada 25.septembra deleģētajā regulā (ES) 2018/179, ar ko groza Eiropas Parlamenta un Padomes Regulu (ES) Nr. 1233/2011 par dažu pamatnostādņu piemērošanu oficiāli atbalstītu eksporta kredītu jomā, ir noteiktas kvalificējošās deklarācijas, lai valstij varētu piešķirt Keiptaunas konvencijas atlaidi. Ja Latvija pieņems kvalificējošās deklarācijas, tad Latvijā reģistrētiem gaisa kuģu ekspluatantiem, nomājot gaisa kuģus, tiks nodrošināti izdevīgāki finanšu nosacījumi nomas darījumos. Ar grozījumiem likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām” (turpmāk – grozījumi ratifikācijas likumā) tiek pieņemtas vairākas kvalificējošās deklarācijas.Ar likumprojektu “Grozījumi likumā “Par aviāciju”” (turpmāk – likumprojekts) tiek noteikts, ka VA “Civilās aviācijas aģentūra” pieņem privātpersonu izdoto IDERA atļauju un reģistrē informāciju par IDERA atļauju gaisa kuģu reģistrā. Ja VA” Civilās aviācijas aģentūra” ir izdarījusi gaisa kuģu reģistrā ierakstu par izdoto IDERA atļauju, tad izslēgt gaisa kuģi no gaisa kuģu reģistra var tikai pēc personas, kuras labā IDERA atļauja izdota, lūguma. IDERAS atļaujas iesniegšanas, reģistrēšanas un atcelšanas kārtību noteiks Ministru kabinets noteikumos, kas tiks izstrādāti, pamatojoties uz deleģējumu likumā. Likumprojekts nosaka juridisko pamatu gaisa kuģa izslēgšanai no gaisa kuģu reģistra un izvešanai Konvencijas Protokolā paredzētajos gadījumos. Likumprojekts nosaka, ka rīcībai ar gaisa kuģa priekšmetu piemēro protokola XI panta A variantu, turklāt skaidri nosakot, ka gaidīšanas periods nevar būt ilgāks par 60 kalendārajām dienām. Minētais pants stāsies spēkā vienlaikus ar attiecīgajiem grozījumiem Maksātnespējas likumā, kur tiks norādīts, ka rīcībai ar gaisa kuģu priekšmetiem tiesiskās aizsardzības procesa un maksātnespējas procesa gadījumā attiecināmi Maksātnespējas likuma noteikumi, ievērojot likumā “Par aviāciju” minētos papildu noteikumus. Līdzīgi kā grozījumi ratifikācijas likumā, likumprojekts sekmēs Latvijas aviācijas stratēģijas mērķa īstenošanu, proti, labāku Latvijas aviosavienojamību. Kvalificējošo deklarāciju piemērošana sekmēs ārvalstu investīciju piesaisti Latvijas aviācijas jomai un tādējādi veicinās arī pasažieru gaisa pārvadājumu attīstību, jo tiks nodrošināta investoru tiesību un interešu aizsardzība gaisa pārvadātāja maksātnespējas gadījumā. Proti, gaisa pārvadātāja maksātnespējas gadījumā gaisa kuģa finansētājam būs iespējams ātri un ērti panākt gaisa kuģa izslēgšanu no gaisa kuģu reģistra un šī gaisa kuģa un ar to saistīto dzinēju izvešanu.Vienlaikus jaunais regulējums sekmēs arī aviācijas drošību, jo ļaus īrēt jaunākus un modernākus gaisa kuģus un citu aviācijas aprīkojumu. Papildus jāņem vērā arī Starptautiskās organizācijas – Aviācijas darba grupas (Aviation Working Group) izstrādāto Konvencijas atbilstības indeksu (Aviation Working Group, Cape Town Convention Compliance Index,: http://www.awg.aero/assets/docs/CTC%20Compliance%20index-%20web%20summary%205.0.pdf). Valstu atbilstības novērtējums tiks uzsākts 2019. gada ceturtajā ceturksnī un turpmāk tiks veikts divas reizes gadā. Viens no indeksa elementiem, kas būtiski var ietekmēt novērtējuma rezultātu, ir arī tas, vai valsts ir pieņēmusi kvalificējošās deklarācijas, kas ļautu tai pretendēt uz atlaidi saskaņā ar OECD Gaisa kuģu sektora memorandu.Minētā regulējuma ietveršana likumā “Par aviāciju” nodrošinās, ka Konvencijā paredzētais mehānisms attiecībā uz gaisa kuģu izslēgšanu no reģistra un izvešanu tiek ieviests un ievērots efektīvi un atbilstoši Konvencijas mērķim. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Tieslietu ministrija, Ārlietu ministrija, Finanšu ministrija un VA “Civilās aviācijas aģentūra”. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kreditori (ārvalstu investori), kuriem gaisa pārvadātāja saistību izpildes grūtību gadījumā tiks nodrošinātas tiesības izslēgt gaisa kuģus no Latvijas Republikas civilās aviācijas gaisa kuģu reģistra un tos izvest no Latvijas.Latvijā reģistrētiem gaisa kuģa ekspluatantiem, kas nomā gaisa kuģus un to priekšmetus, tiks nodrošināti izdevīgāki finanšu nosacījumi gaisa kuģu un to priekšmetu nomas darījumos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Saistītie tiesību aktu projekti | Likumprojekts tiks virzīts un stāsies spēkā vienlaikus ar likumprojektu “Grozījums likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām””. Likumprojekta 22.1 pants stāsies spēkā vienlaikus ar grozījumiem Maksātnespējas likumā, kurus jāizstrādā un kuros tiks noteikts, ka rīcībai ar gaisa kuģu priekšmetiem tiesiskās aizsardzības procesa un maksātnespējas procesa gadījumā attiecināmi Maksātnespējas likuma noteikumi, ievērojot likumā “Par aviāciju” minētos papildu noteikumus. Nepieciešamos grozījumus iesniegs Saeimā pirms otrā lasījuma kā priekšlikumus likumprojektam “Grozījumi Maksātnespējas likumā”, kas 2019. gada 15. augusta Valsts sekretāru sanāksmē izsludināts ar numuru VSS-817.Papildus jāizstrādā Ministru kabineta noteikumu projekts “Grozījumi Ministru kabineta 2006.gada 14.marta noteikumos Nr.200 “Civilās aviācijas gaisa kuģu reģistrācijas kārtība un nacionālās zīmes un reģistrācijas zīmes izvietošanas kārtība uz gaisa kuģiem”, kā arī Ministru kabineta noteikumu projekts “Neatsaucamas gaisa kuģa izslēgšanas no reģistra un izvešanas pieprasījuma atļaujas iesniegšanas, pieņemšanas, atcelšanas, kā arī gaisa kuģa izslēgšanas no reģistra kārtība”.  |
| 2. Atbildīgā institūcija | Satiksmes ministrija, Tieslietu ministrija |
| 3. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Konvencija par starptautiskajām garantijām uz pārvietojamām iekārtām un Protokols par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001.gada 16.novembrī Keiptaunā). |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Par likumprojekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 9. jūlijā (http://www.sam.gov.lv/satmin/content/?cat=553) |
| 3. | Sabiedrības līdzdalības rezultāti | Saņemti priekšlikumi no zvērinātu advokātu biroja “Vilgerts”; advokātu biroja “Cobalt”; advokātu biroja “Ellex Klavins” un Zvērinātu advokātu biroja “TGS Baltic”. Zvērinātu advokātu biroji atbalsta likumprojekta virzību, izsakot priekšlikumus. Priekšlikumi ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VA “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tiks nodrošināta institūcijas līdzšinējo funkciju un cilvēkresursu ietvaros. Likumprojekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. L.Austrupe